**Ülesanne 1.**

Koostada funktsioon, mille prototüüp on: *int kaugus( char \*s1, char \*s2);*

ja mille väärtuseks on:

 -1, kui stringid s1 ja s2 on eri pikkustega;

 0, kui stringid s1 ja s2 on identsed;

 N, kus N>0 on stringide s1 ja s2 erinevate märkide arv.

Funktsiooni testimiseks kirjutage programm, milles on tekstistringide massiivis mõned sõnad. Näiteks nii (kolme punkti asemele lisage mõned sõnad):

*char \*s6nad[]= {"koer", "kass", “elevant", ... };*

Programm küsib kasutajalt sõnu ja võrdleb sisestatud sõna kõigi massiivis olevate sõnadega funktsiooni *kaugus()* abil. Iga sisestatud sõna kohta väljastatakse üks järgnevatest teadetest:

1. sisestatud sõnale sarnast massiivis ei leidu (funktsiooni *kaugus()* väärtus on alati -1).
2. Sisestatud sõna on massiivis olemas;
3. kui sisestatud sõna ja massiivis olev sõna erinevad vaid ühe tähe võrra, siis kuvatakse kõik sellised massiivis olevad sõnad;
4. positiivne arv M>1, kus M on funktsiooni *kaugus()* minimaalne väärtus iteratsioonis, kus sisestatud sõna võrreldakse kõigi massiivis olevate sõnadega.

TOORIK: CodeBlocks-i projekt Kaugus.

**Ülesanne 2.**

Kirjutada programm, mis failis *Paike.txt* olevate andmete alusel arvutab ja väljastab "valge aja" pikkuse formaadis „hh:mm“ ja selle osakaalu ööpäevas (protsentides) iga kuu esimesel kuupäeval. "Valgeks ajaks" lugeda aega päikese tõusust loojumiseni.

SOOVITUS: tehted kellaaegadega on lihtsamad, kui kirjutada funktsioon kellaaja teisendamiseks minutiteks päeva algusest (keskööst).

TOORIK: CodeBlocks-i projekt Paike.

**Ülesanne 3**

Ekspressbussiliini 11 sõiduplaan Keemia peatusest kesklinna on selline:

*6: 40 52*

*7: 04 16 28 37 49*

*8: 01 13 28 42 57*

*9: 12*

*-*

*-*

*-*

*-*

*-*

*15: 18 29 42 56*

*16: 10 24 39 53*

*17: 07 21 35 50*

*18: 04 18 33 48*

Kirjutada programm, mis väljastab failis *Buss.txt* oleva sõiduplaani nii, et iga väljumine oleks eraldi real:

*6:40*

*6:52*

*…*

*18:48*

Küsida kasutajalt mingit kellaaega ja seejärel kuvada, mitme minuti pärast väljub järgmine buss number 11 Keemia peatusest kesklinna suunas – või teatada, et täna busse enam ei tule.

TOORIK: CodeBlocks-i projekt Buss.